คือก่อนหน้านี้มีอะไรกับแฟน แล้วหลังจากนั้นมารู้สึกว่า เวลาปัสสาวะจะแสบบริเวณ แคม มีรอยแดง แล้วปากมดลูกเปิด มีน้ำใสๆไหลออกมาตลอดเวลาคล้ายฉี่ ต้องคอยใส่ผ้าอนามัยตลอด ไปหา ให้ยา ฆ่าเชื้อ มากินแต่ก็ยังไม่หาย กลับมามีอาการข้างเคียง ปวดสะโพก ปวดหลัง ปวดหัว น้ำที่ไหลออกมาจากมดลูกมีเลือดออกมาด้วย ปัสสาวะก็ยังแสบอยู่ เวลา ไปโดนบริเวณ แคม แต่ไม่น่าจะใช่กระเพาะปัสสาวะอักเสบค่ะ
สวัสดีค่ะจากที่เล่าคือมีปัสสาวะแสบขัด ตกขาวมากขึ้นมีเลือดปน เจ็บอวัยวะเพศและมีรอยแดง ต่อมามีปวดหลังและสะโพก อาจเกิดจากติดเชื้อของระบบสืบพันธ์ เช่น ช่องคลอดอักเสบ ปากมดลูกอักเสบอุ้งเชิงกรานอักเสบกรณีนี้ได้ยาฆ่าเชื้อแบบรับประทานแต่อาการยังไม่ดีขึ้น แนะนำให้ไปพบแพทย์อีกครั้ง แพทย์อาจตรวจเพิ่มเติมอย่างตรวจเลือด สารคัดหลั่ง ตรวจภายใน ร่วมกับพิจารณาให้ยาฆ่าเชื้อเข้ากระแสเลือด แนะนำให้หลีกเลี่ยงการมีเพศสัมพันธ์จนกว่าการติดเชื้อจะหมดไปค่ะ